RICHY ยอดขายอสังหาฯ ลด ฉุดกำไร Q3/59 เหลือ 4.43 ลบ.
RICHY ยอดขายอสังหาฯ ลด ฉุดกำไร Q3/59 เหลือ 4.43 ลบ. ลดลง 58% จากปีก่อนกำไร 10.61 ลบ. ขณะที่ช่วง 9 เดือนแรกมีกำไร 34.81 ลบ. เพิ่มขึ้น 70% จากปีก่อนกำไร 20.48 ลบ. 
14 พ.ย. 2559

บริษัท ริชี่ เพลซ 2002 จำกัด (มหาชน) หรือ RICHY รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 4.43 ล้านบาท หรือมีกำไรสุทธิ 0.0056 บาทต่อหุ้น ลดลง 58% จากช่วงเดียวกันของปีก่อนที่มีกำไรสุทธิ 10.61ล้านบาท หรือมีกำไรสุทธิ  0.0135 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากบริษัทมีรายได้จากการขายอสังหาริมทรัพย์ลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 34.81 ล้านบาท หรือ 0.0453 บาทต่อหุ้น เพิ่มขึ้น 70% จากช่วงเดียวกันของปีก่อนที่มีกำไรสุทธิ 20.48 ล้านบาท หรือ0.0261บาทต่อหุ้น